cyanic-selkie/wikianc huggingface dataset:
ইয়াহারি ওরে নো সেইশুন রাবুকোমে ওয়া মাচিগাত্তেইরু
সিরিজের তিনটি মাঙ্গা অভিযোজন ও দুটি নৃতাত্ত্বিক খণ্ড রয়েছে। একটি অ্যানিমে টেলিভিশন সিরিজেরও অভিযোজন এখানে রয়েছে, যা ২০১৩ সালের ৪ঠা এপ্রিল থেকে ২৭শে জুন পর্যন্ত সম্প্রচারিত হয়েছিল। এরপর ২০১৫ সালের ২রা এপ্রিল থেকে ২৫শে জুন পর্যন্ত দ্বিতীয় মৌসুম সম্প্রচারিত হয় এবং শেষে তৃতীয় মৌসুম ২০২০ সালের ৯ই জুলাই থেকে ২৪শে সেপ্টেম্বর পর্যন্ত মুক্তি পায়। ১৯শে সেপ্টেম্বর, ২০১৩ সালে প্লেস্টেশন ভিটার জন্যে ৫পিবি. একটি ভিডিও গেম মুক্তি করে, যার নাম দেওয়া হয় "ইয়াহারি গেম দেমো ওরে নো সেইশুন রাবুকোমে ওয়া মাচিগাত্তেইরু"। ৫পিবি একটি দ্বিতীয় ভিডিও গেম ২৭শে অক্টোবর, ২০১৬ সালে মুক্তি করে। দুটি গেম একসাথে প্লেস্টেশন ৪-এর জন্যে "ইয়াহারি গেম দেমো ওরে নো সেইশুন রাবুকোমে ওয়া মাচিগাত্তেইরু. অ্যান্ড জোকু ওমাতোমে সেট" নামে ২৬শে অক্টোবর, ২০১৭ সালে মুক্তি পায়।।
সূচনা
একাকী জীবনের, বাস্তববাদী হাচিমান হিকিগায়া আর সুন্দরী ইউকিনো ইউকিনোশিতাকে নিয়ে কাহিনীটি কেন্দ্রীভূত, যারা তাদের অসামঞ্জস্য ব্যক্তিত্ব ও ধারণা থাকা সত্বেও বিদ্যালয়ের পরিসেবা সংঘের অংশ হয়ে অন্যদের কাছে সাহায্যের হাত বাড়িয়ে দেয়। তাদের সাথে থাকে সর্বদা উৎসাহিত ও বন্ধুত্বপূর্ন ইউ ইউগাহামা। উচ্চ বিদ্যালয়ের কিশোর কিশোরীদের বিভিন্নরকম সামাজিক সমস্যা সমাধান ও একে অপরের প্রতি মানসিকতার চিত্র এই কাহিনীটিতে ফুটে উঠেছে।।
মূল চরিত্র
সিরিজের মূল চরিত্রগুলি বিদ্যালয়ের পরিসেবা সংঘের সদস্য, যেটির তত্ত্বাবধানে রয়েছে শিজুকা হিরাতসুকা।।
ক্লাস ২-এফ
মূল্য বাড়াতে সে ক্রীড়াসূচির সংগঠক হওয়ার দায়িত্ব নেয়, যদিও সে নিজে একা কিছু করতে পারবে না আর তাই পরিসেবা সংঘের কাছে সাহায্য চায়। তাই, ইউকিনো সহ সংগঠক হওয়ার দায়িত্ব নিয়ে নেয় এবং সাংস্কৃতিক অনুষ্ঠানকে সার্থক করে তোলে, কিন্তু উল্টে মিনামি এব্যাপারে নিজের ব্যর্থতায় অবসাদগ্রস্ত হয়ে সমাপনী অনুষ্ঠান নিয়ন্ত্রণ করতে অনুপস্থিত থাকে। যদিও, হাচিমানের নির্মম ধমকের পর তার সমস্ত দোষ-ত্রুটি হাচিমানের কাধে এসে পরে এবং তার ফলে সে উচ্চ প্রেরনার সাথে সার্থকভাবে সাংস্কৃতিক অনুষ্ঠান সমাপ্ত করতে পারে।।
পুরস্কার
২০১৪, ২০১৫ এবং ২০১৬ সালে "কোনো লাইট নভেল গা সুগোই" বার্ষিক গাইড বই কর্তৃক সংকলিত অনলাইন পোলে, "মাই ইউথ রোম্যান্টিক কমেডি ইজ রঙ্গ, অ্যাস আই এক্সপেক্টেড"-কে জাপানের সেরা লাইট নভেল হিসেবে নির্বাচিত করা হয়। হাচিমান হিকিগায়াকে ২০১৪, ২০১৫ এবং ২০১৬ সালের সেরা পুরুষ চরিত্র হিসেবে গণ্য করা হয়েছিল, ইউকিনো ইউকিনোশিতাকে ২০১৫ সালের সেরা নারী চরিত্র হিসেবে গণ্য করা হয় ও সিরিজের শিল্পী পোনকান৮কে ২০১৫ এবং ২০১৬ সালের সেরা অলংকারক হিসেবে নির্বাচিত করা হয়।।
আন্দের বাররেনেচেয়া
আন্দের বাররেনেচেয়া মুগুরুসা (, Ander Barrenetxea; জন্ম: ২৭ ডিসেম্বর ২০০১; আন্দের বাররেনেচেয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব রিয়াল সোসিয়েদাদ এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১১–১২ মৌসুমে, স্পেনীয় ফুটবল ক্লাব আন্তিগুকোর যুব পর্যায়ের হয়ে খেলার মাধ্যমে বাররেনেচেয়া ফুটবল জগতে প্রবেশ করেছেন এবং পরবর্তীকালে রিয়াল সোসিয়েদাদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, স্পেনীয় ক্লাব রিয়াল সোসিয়েদাদ সি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রিয়াল সোসিয়েদাদ সি-এর হয়ে তিনি ৪ ম্যাচে ১টি গোল করেছেন। একই মৌসুমে তিনি রিয়াল সোসিয়েদাদ বি দলে যোগদান করেছেন। ২০১৮–১৯ মৌসুমে, তিনি রিয়াল সোসিয়েদাদ বি হতে স্পেনীয় ক্লাব রিয়াল সোসিয়েদাদে যোগদান করেছেন।
২০১৮ সালে, বাররেনেচেয়া স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, বাররেনেচেয়া এপর্যন্ত ১টি শিরোপা জয়লাভ করেছেন, যা তিনি স্পেনের হয়ে জয়লাভ করেছেন।
প্রারম্ভিক জীবন
আন্দের বাররেনেচেয়া মুগুরুসা ২০০১ সালের ২৭শে ডিসেম্বর তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বাররেনেচেয়া স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৮ সালের ২২শে নভেম্বর তারিখে তিনি চীন অনূর্ধ্ব-১৮ দলের বিরুদ্ধে এক প্রীতি ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। স্পেন অনূর্ধ্ব-১৯ দলের হয়ে তিনি ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন করেছেন, উক্ত প্রতিযোগিতায় তিনি ৫ ম্যাচে ২টি গোল করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৯ সালের ৮ই ফেব্রুয়ারি তারিখে এক প্রীতি ম্যাচে জাপান অনূর্ধ্ব-১৮ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
চক্রগতির ব্যাসার্ধ
ঘূর্ণন অক্ষের সাপেক্ষে দৃঢ় বস্তুতে এমন একটি বিন্দু আছে, যে স্থানে বস্তর সমস্ত ভর কেন্দ্রীভূত বলে বিবেচনা করা গেলে, ঘূর্ণন অক্ষের সাপেক্ষের ঐ বিন্দুতে বস্তুর জড়তার ভ্রামক দৃঢ় বস্তুর জড়তার ভ্রামকের সমান হবে। ঘূর্ণন অক্ষের সাপেক্ষে ঐ কেন্দ্রীভূত বিন্দুর দূরত্বকে চক্রগতির ব্যাসার্ধ বলা হয়। (Radius of gyration)
অথবা বলা যেতে পারে, কোন দৃঢ় বস্তুর সমগ্র ভর যদি একটি নির্দিষ্ট বিন্দুতে কেন্দ্রীভূত করা যায় যাতে করে একটি নির্দিষ্ট অক্ষের সাপেক্ষে ঐ কেন্দ্রীভূত বস্তু কনার জড়তার ভ্রামক ঐ নির্দিষ্ট অক্ষের সাপেক্ষে সমগ্র দৃঢ় বস্তুর জরতার ভ্রামক এর সমান হয়, তাহলে ঐ নির্দিষ্ট অক্ষ থেকে কেন্দ্রীভূত বুস্তুকণার লম্ব দূরত্বকে চক্রগতির ব্যাসার্ধ বলে। এটিকে সাধারণত K দ্বারা প্রকাশ করা হয়।
সামগ্রিক ভাবে বা অন্যরূপে প্রকাশ:
এখানে i=1,2,3,.... ও r হল প্রতিটি বস্তুকণার ঘূর্ণাক্ষ থেকে দূরত্ব।
উদাহরণ
কোনো ফাঁকা গোলকের ভরকেন্দ্রের সাপেক্ষে জড়তার ভ্রামক হয়:
এক্ষেত্রে চক্রগতির ব্যাসার্ধ (K) হবে,
মরিয়ম বিনতে ইমরান
মরিয়ম বিনতে ইমরান,( আরবি مريم بنت عمران) তিনি হলেন, মরিয়ম আ: (কুমারী)(সত্যবাদী)। ঈসা বিন মরিয়ম আ: এর মাতা। যার আলোচনা কুরআনে অনেক জায়গায় এসেছে। এমন কি তার নামে একটি সূরাও রয়েছে। আল্লাহ তাআলা কুরআনে তার সতীত্বের সাক্ষ্য দিয়ে তাকে পবিত্র বলে উল্লেখ করেছেন এবং তাকে বিশ্বের মহিলাদের উপর মনোনীত করেছেন। আর তাকে একটি প্রভুত্ব অলৌকিক কাজের জন্য বেছে নিয়েছেন, যা প্রতিনিধিত্ব করে ঈসা আ.এর তার গর্ভে আসা ও পিতা ছাড়া তার জন্ম হওয়াকে। নবি মুহাম্মদ স. তার পরিপূর্ণতায় বলেছেন,
"অনেক পুরুষই পরিপূর্ণ ছিলেন কিন্তু নারীদের মধ্যে শুধুমাত্র ফেরাউনের স্ত্রী আসিয়া এবং মরিয়ম বিনতে ইমরান ছিলেন সম্পূর্ণ। যদিও নারীদের উপর আয়েশা রা.এর শ্রেষ্ঠত্ব অন্যান্য সকল খাবারের উপর দইয়ের শ্রেষ্ঠত্বের মত।" ''
জন্ম
বর্ণিত আছে যে, হান্না বিনতে ফাকুজা ইমরানের স্ত্রী বন্ধ্যা ছিল এবং অক্ষম না হওয়া পর্যন্ত সন্তান প্রসব করেনি। তাই যখন সে একটি গাছের ছায়ায় ছিল, তখন সে একটি পাখিকে দেখল, সে তার ছানাকে খাওয়াচ্ছে। এটা দেখে সন্তানের প্রতি তার স্নেহ জেগে উঠল। সে সন্তানের জন্য কামনা করে বলল, হে প্রভু, আপনার কাছে আমার একটি মানত রয়েছে, যদি আপনি আমাকে একটি পুত্র সন্তান দান করেন, তো আমি শুকরিয়া স্বরূপ তাকে বাইতুল মুকাদ্দাসে দান করে দিব, যাতে সে তার খাদেমদের অন্তর্ভুক্ত হয়ে যায়।
"যখন ইমরানের স্ত্রী বলেছিল, হে আমার প্রতিপালক, আমার গর্ভে যে শিশু আছে, তাকে সকল কাজ থেকে মুক্ত রেখে আপনার জন্য উৎসর্গ করলাম। সুতরাং আপনি আমার পক্ষ হতে তা কবুল করুন। নিশ্চয়ই আপনি (সব কিছু) শোনেন ও (সকল বিষয়ে) জানেন।"
আল্লাহ সুবহানাহু তায়ালা তার দোয়া কবুল করলেন। সে গর্ভবতী হল এবং গর্ভাবস্থায় তার স্বামী ইমরান মারা গেল।
তার মা'র প্রথম পরীক্ষাটি ছিল যে, সে আশা করেছিল, তাকে যদি একটি পুত্র সন্তান দান করা হয়, তাহলে সে তাকে বাইতুল মুকাদ্দাসে খেদমতের জন্য উৎসর্গ করবে, কিন্তু তাকে দান করা হল কন্যা সন্তান। আর কন্যা সন্তান তো পুরুষদের মত মসজিদে খেদমত করতে পারে না। হেনা দুঃখিত হয়ে আল্লাহর কাছে ক্ষমা চেয়ে বলল,
"যখন তার কন্যা সন্তান জন্মগ্রহণ করল তখন সে (আক্ষেপ করে) বলল, “হে আমার প্রতিপালক, আমি যে কন্যা সন্তান জন্ম দিলাম! অথচ আল্লাহ ভালো করেই জানেন, তার কী সন্তান জন্ম নিয়েছে। আর ‘ছেলে তো মেয়ের মত হয় না'। আমি তার নাম রাখলাম মারয়াম এবং তাকে ও তার বংশধরগণকে অভিশপ্ত শয়তান থেকে হেফাজতের জন্য আপনার আশ্রয়ে অর্পণ করলাম।"
কিন্তু আল্লাহ তায়ালা হান্নার মানত কবুল করেছেন এবং এটিকে একটি বরকতময় মানত হিসেবে গন্য করেছেন। আর পবিত্র কোরআনে এটিকেই বোঝানো হয়েছে:
"সুতরাং তার প্রতিপালক তাকে (মরিয়মকে) উত্তমভাবে কবুল করলেন এবং তাকে উৎকৃষ্ট পন্থায় প্রতিপালন করলেন। আর যাকারিয়া তার তত্ত্বাবধায়ক হল। যখনই যাকারিয়া তার কাছে তার ইবাদতখানায় যেত, তার কাছে কোন রিযিক পেত। সে জিজ্ঞেস করল, মরিময়, তোমার কাছে এসব জিনিস কোথা থেকে আসে? সে বলল, এটা আল্লাহর নিকট থেকে। আল্লাহ যাকে চান অপরিমিত রিযিক দান করেন"। ''
মৃত্যু
ঈসা আ. এর পুনরুত্থিত হওয়ার পাঁচ বছর পরে মরিয়ম আ. মারা যান। তখন তার বয়স তেপান্ন বছর ছিল। কেউ কেউ বলেছেন, তার কবর দামাস্কে রয়েছে।
হিজরত
মরিয়ম আ. শিশু ঈসাকে নিয়ে মিশরে চলে যান এবং সেখানে তিনি বেড়ে ওঠেন। কেননা আল্লাহর শত্রু ইহুদিরা তাদের সিংহাসন ও সম্পদের জন্য ভয় পেয়েছিল। তাই তাদের রাজাগণ নিজেদের সৈন্যদের পাঠিয়েছিল এই বরকতময় নবজাতককে হত্যা করার জন্য।
"নিশ্চয়ই আমি মুসাকে কিতাব দিয়েছি এবং তার পরে পর্যায়ক্রমে রাসুলগণকে পাঠিয়েছি, আর মরিয়মের পুত্র ঈসাকে সুস্পষ্ট নিদর্শনাবলী দিয়েছি এবং রুহুল কুদসের মাধ্যমে তাকে শক্তিশালী করেছি। অতঃপর এটা কেমন আচরণ যে, যখনই কোনও রাসুল তোমাদের কাছে এমন কোন বিষয় নিয়ে উপস্থিত হয়েছে, যা তোমাদের মনের চাহিদা সম্মত নয়, তখনই তোমরা দম্ভ দেখিয়েছ? অতএব কতক (নবি)-কে তোমরা মিথ্যাবাদী বলেছ এবং কতককে হত্যা করেছ।" ''
আল্লাহ তায়ালার অপর এক আয়াতে এসেছে, "যখন তাদেরকে বলা হয়, আল্লাহ যে কালাম নাযিল করেছেন তার প্রতি ঈমান আন, তখন তারা বলে, আমরা তো (কেবল) সেই কালামের উপরই ঈমান রাখব, যা আমাদের প্রতি নাযিল করা হয়েছে (অর্থাৎ তাওরাত)। আর এছাড়া (অন্যান্য যত আসমানি কিতাব আছে, সে) সব কিছুকে তারা অস্বীকার করে। অথচ তাও সত্য এবং তা তাদের কাছে যে কিতাব আছে, তার সমর্থনও করে। (হে নবি) তুমি তাদের বলে দাও, তোমরা যদি বাস্তবিকই (তাওরাতের উপর) ঈমান রাখতে তবে পূর্বে আল্লাহর নবিগণকে হত্যা করেছিলে কেন?"
ফেরেশতা ও জিব্রাইলের অবতরণ
এই অলৌকিক ঘটনার জন্য মরিয়ম আ.-এর প্রস্তুতি । ফেরেশতারা মরিয়মের সাথে কথা বলতে শুরু করল। আর এটি হল আরেকটি চয়ন-নির্বাচন।
যখন ফেরেশতাগণ বলেছিল, হে মরিয়ম, নিশ্চয়ই আল্লাহ তোমাকে নির্বাচন করেছেন।  তোমাকে পবিত্রতা দান করেছেন এবং বিশ্বের সমস্ত নারীর মধ্যে তোমাকে শ্রেষ্ঠত্ব দান করেছেন।'' হে মরিয়ম, তুমি নিজ প্রতিপালকের ইবাদতে মশগুল থাক এবং সিজদা কর ও রুকুকারীদের সাথে রুকুও কর। ''
জিব্রাইল আ.এর
অবতরণের সময় তিনি আল্লাহর এবাদত করছিলেন। যাতে তাকে ঘোষণা করে দেন তার সন্তান ঈসাআ. সম্পর্কে-
তারপর সে তাদের ও নিজের মাঝখানে একটি পর্দা ফেলে দিল। এ সময় আমি তার কাছে আমার রূহ (অর্থাৎ একজন ফেরেশতা) পাঠালাম, যে তার সামনে এক পূর্ণ মানবাকৃতিতে আত্মপ্রকাশ করল।
আমি তাকে ভয় পেয়েছিলাম।
মরিয়ম বলল, আমি তোমার থেকে দয়াময় আল্লাহর আশ্রয় গ্রহণ করছি যদি তুমি আল্লাহকে ভয় কর (তবে এখান থেকে সরে যাও)।''
ফেরেশতা বলল, আমি তো তোমার প্রতিপালকের প্রেরিত (ফেরেশতা) আর আমি এসেছি তোমাকে এক পবিত্ৰ পুত্ৰ দান করার জন্য।
মারয়াম বলল, আমার পুত্র হবে কেমন করে, যখন আমাকে কোন পুরুষ স্পর্শ করেনি এবং আমি কোন ব্যভিচারিণী নারী নই?
গোত্রের কাছে প্রত্যাবর্তন
মরিয়ম আ. তার গোত্রের কাছে গেল।
অতঃপর সে সন্তানকে নিয়ে তার সম্প্রদায়ের নিকট উপস্থিত হল। তারা বলল, হে মরিয়ম, তুমি তো এক অদ্ভুত কান্ড করে বসেছ।
ছড়া
350px|right|thumb|লাউয়াছড়া বনের ভেতরদিয়ে প্রবাহিত একটি ছড়া
মরিয়ম বিনতে ইমরান
গোত্রের কাছে প্রত্যাবর্তন
হে হারুনের বোন, তোমার পিতা অসৎ ব্যক্তি ছিল না এবং তোমার মাতাও ছিল না ব্যভিচারিণী।
ছড়া
ছড়া বা ঝিরি (ইংরেজি: Stream) হচ্ছে ছোট ধরনের অগভীর প্রকৃতিক জলপ্রবাহ। একটি স্রোতের প্রবাহ তিনটি ইনপুট দ্বারা নিয়ন্ত্রিত হয় - পৃষ্ঠের পানি, ভূপৃষ্ঠের পানি এবং ভূগর্ভস্থ পানি। ভূপৃষ্ঠ এবং ভূপৃষ্ঠের পানি বৃষ্টিপাতের সময়ের মধ্যে অত্যন্ত পরিবর্তনশীল। অন্যদিকে, ভূগর্ভস্থ পানি একটি অপেক্ষাকৃত ধ্রুবক ইনপুট আছে এবং বৃষ্টিপাতের দীর্ঘমেয়াদী প্যাটার্ন দ্বারা আরও নিয়ন্ত্রিত হয়।
মরিয়ম বিনতে ইমরান
গোত্রের কাছে প্রত্যাবর্তন
অতঃপর মরিয়ম ইঙ্গিতে সন্তানকে দেখাল। তারা বলল, যে দোলনার শিশুর  সাথে আমরা কেমন করে কথা বলব?’
ছড়া
উপমহাদেশে ছোট পাহাড়ি নদীকেই সাধারনত: ছড়া/ঝিরি বলা হয়ে থাকে। ভারতের মেঘালয় ও আসাম ঘেষা বাংলাদেশের উত্তর-পূর্বাঞ্চলে (বিশেষত: বৃহত্তর সিলেট ও নেত্রকোণা, ময়মনসিংহ, শেরপুর এবং জামালপুর জেলায়) ছোট পাহাড়ি জলপ্রবাহ বা ছোট নদীগুলোকে ছড়া নামে অভিহিত করা হয়। অন্যদিকে বাংলাদেশের দক্ষিণ পূর্বাঞ্চলের পাহাড়ি এলাকায় (রাঙ্গামাটি, খাগড়াছড়ি, বান্দরবান, কক্সবাজার এবং চট্টগ্রামের পাহাড়ি এলাকা) ছোট পাহাড়ি নদীগুলো ঝিরি নামে পরিচিত। সেই হিসাবে ছড়া ও ঝিরি একে অপরের প্রতিশব্দ।
মরিয়ম বিনতে ইমরান
গোত্রের কাছে প্রত্যাবর্তন
আল্লাহ তায়ালা স্বীয় শক্তিতে তাকে বলালেন,
ছড়া
ছড়া বা ঝিরিগুলোর কিছু কিছু মৌসুমী হয়ে থাকে। বর্ষায় এগুলোতে পানি প্রবাহ থাকে, শীতের সময় শুকিয়ে যায় কেননা মৌসুমী ছড়া গুলোর উৎস বৃষ্টির পানি। আবার কিছু কিছুতে সারাবছরই পানিপ্রবাহ থাকে। এসব ছড়া বা ঝিরির উৎপত্তি সাধারণত পাহাড়ি ঝর্ণা থেকে হয়ে থাকে।
মরিয়ম বিনতে ইমরান
গোত্রের কাছে প্রত্যাবর্তন
(শিশুটি) বলল, নিশ্চয় আমি আল্লাহর বান্দা। তিনি আমাকে কিতাব দিয়েছেন এবং আমাকে নবি বানিয়েছেন।
যেখানেই আমি থাকি না কেন, তিনি আমাকে বরকতময় করেছেন। তিনি আমাকে নির্দেশ দিয়েছেন আজীবন নামায ও যাকাত আদায় করতে।
আমার মায়ের প্রতি অনুগত করেছেন। আর তিনি আমাকে করেননি উদ্ধত, হতভাগ্য।
চিত্রশালা
থাম্ব থাম্ব থাম্ব
ইঙ্গ-জাঞ্জিবার যুদ্ধ
ইঙ্গ-জাঞ্জিবার যুদ্ধ বা অ্যাংলো-জাঞ্জিবার যুদ্ধ সংগঠিত হয়েছিল যুক্তরাজ্য ও জাঞ্জিবার সালতানাতে মধ্যে ২৭ আগস্ট, ১৮৯৬ সালে। যুদ্ধটি মাত্র ৩৮ মিনিট (কেউ কেউ ৪০ মিনিট অথবা ৪৫ মিনিটও বলে থাকেন) স্থায়ী হয়েছিল এবং এই যুদ্ধকে ইতিহাসের সবচেয়ে কম সময়ের যুদ্ধ বলে আক্ষায়িত করা হয়। জাঞ্জিবার সালতানাতের সুলতান হামিদ বিন তোয়াইনি ২৫ আগস্ট, ১৮৯৬ সালে মৃত্যুবরণ করলে সিংহাসনে বসেন খালিদ বিন বারঘাশ। কিন্তু ব্রিটিশরা সুলতান হিসেবে হামাদ বিন-মুহাম্মদকে বসাতে চেয়েছিল। ১৮৮৬ সালের এক চুক্তির আওতায় আশ্রিত রাজ্যের সুলতান হিসাবে হিংহাসনে বসতে হলে ব্রিটিশ কাউন্সিলের অনুমতি নিতে হত। ১৮৯০ সালের ১৪ জুন জাঞ্জিবারের উপর একটি ব্রিটিশ প্রটেক্টরেট প্রবর্তনের চুক্তিতে সালতানাতে অন্তর্ভুক্তির জন্য একজন প্রার্থীর ব্রিটিশ কনসাল-এর অনুমতি নেওয়া উচিত, এবং খালিদ এই প্রয়োজনীয়তা পূরণ করেননি। কিন্তু বারঘাস ব্রিটিশদের এই চুক্তি অমান্য করায় ব্রিটিশরা তাকে ও তার সৈনিকদের রাজপ্রাসাদ ত্যাগ করার সময় বেঁধে দিয়েছিল। কিন্তু খালিদ ব্রিটিশদের কথা না শুনে প্রাসাদের চারপাশে সৈন্য সংখ্যা বৃদ্ধি করে তিনি প্রাসাদেই অবস্থান করেন। এখান থেকেই যুদ্ধের সূত্রপাত হয়।
ব্রিটিশদের বেধে দেওয়া সময়সীমা শেষ হয় পূর্ব আফ্রিকা সময় (ইএটি) অনুসারে ২৭ আগস্ট ৯.০০ টায়। অপরদিকে ব্রিটিশরা হার্বার এলাকায় তিনটি ক্রুজিয়ার, দুটি গানবোট, ১৫০ জন মেরিন সেনা ও নাবিক, এবং ৯০০ জন জাঞ্জিবার বাসীকে একত্র করে যুদ্ধের প্রস্তুতি নেয়। যেখানে ব্রিটিশ বাহিনীর নেতৃত্বে ছিলেন রিয়ার অ্যাডমিরাল হ্যারি রাউসন এবং জাঞ্জিবার সেনাবাহিনী থেকে জাঞ্জিবারদের নেতৃত্বে ছিলেন বিগ্রেডিয়ার-জেনারেল লয়েড ম্যাথিউস (যিনি জাঞ্জিবারের প্রথম মন্ত্রী ছিলেন)।
অপরদিকে সুলতানের পক্ষে ২,৮০০ জাঞ্জিবার যুদ্ধা (যারা অধিকাংশই ছিলেন সাধারণ জনগণ) প্রাসাদ রক্ষায় যোগ দিয়েছিল। এদের নেতৃত্বে ছিল সুলতান খালেদের বাহিনীর বিভিন্ন সদস্যরা। এছাড়াও সুলতানের কয়েকশ দাস, দাসীও যুদ্ধে অংশ নিয়েছিল। সুলতান বাহিনী কিছু আর্টিলারি কামান ও কিছু ম্যাশিনগান নিয়ে প্রাসাদের সামনে অবস্থান নিয়েছিল। ব্রিটিশ বাহিনী ৯.০২ মিনিটে প্রাসাদ লক্ষ্য করে গোলাবর্ষণ শুরু করে ও কিছুক্ষনের মধ্যেই প্রাসাদে আগুন ধরে যায়। এদিকে ব্রিটিশদের আর একটি ছোট দল সুলতান বাহিনীর একটি ইয়ট ও দুটি যুদ্ধের ছোট নৌকা ডুবিয়ে দেয়। ব্রিটিশ বাহিনী যখন প্রাসাদের দিকে এগোচ্ছিল তখন সুলতান বাহিনী বিচ্ছিন্ন ভাবে তাদের উপর গুলিবর্ষণ করলেও শেষ পর্যন্ত তারা ব্রিটিশ বাহিনীর কাছে টিকতে পারেনি। ৯.৪০ মিনিটে ব্রিটিশরা প্রাসাদে ঢুকে পতাকা নামিয়ে আগুনে পুড়িয়ে দেয়।
যুদ্ধে সুলতান খালিদের ৫০০ লোক আহত (অথবা, নিহত) হয় অপরদিকে ব্রিটিশদের মাত্র একজন নাবিক আহত হয়। ব্রিটিশরা যুদ্ধের প্রায় পরপরই সুলতান হামাদকে ক্ষমতায় বসায়। এরপর থেকে জাঞ্জিবার এক নতুন যুগে প্রবেশ করে যেখানে ব্রিটিশদের প্রভাব সবচেয়ে বেশি ছিল।
ইতিহাস
thumb|250px|জাঞ্জিবার দ্বীপ ও আফ্রিকার অবস্থান
জাঞ্জিবার হলো ভারত মহাসাগরের একটি দ্বীপ দেশ, যা টাঙ্গানিয়ায় অবস্থিত (বর্তমানে যা তানজানিয়ার অংশ)। ১৪৯৯ সাল থেকে প্রধান দ্বীপ উনগুজা বা জাঞ্জিবার পর্তুগীজদের অধীনে ছিলো। ১৬৯৮ সালে ওমানের সুলতান পর্তুগীজদের উচ্ছেদ করে এই দ্বীপে তার শাসন প্রতিষ্ঠা করেন। ১৮৫৮ সালে সুলতান মাজিদ বিন-সাঈদ এই দ্বীপকে ওমানের থেকে স্বাধীন বলে ঘোষণা করে ও তখন ব্রিটিশরা তাকে স্বীকিৃতি দিয়েছিল। মাজিদের পরের সুলতানরা ধীরে ধীরে জাঞ্জিবারকে তাদের রাজধানী শহরে পরিনত করে এবং সমুদ্রের কাছে একটি রাজপ্রাসাদ নির্মাণ করে। ১৮৯৬ সালের দিকে এই প্রাসাদটিতে আরো ভবন যুক্ত করা হয় যেগুলোকে বেইত আল হাকেম, বেইত আল আজাইব বা হাউস অফ ওন্ডারস নামে ডাকা হতো এবং এই প্রাসাদটি ছিল তখন পূর্ব আফ্রিকার সর্বপ্রথম বিদ্যুৎ ব্যবহৃত ভবন। ভবনটি স্থানীয় কাঠ দিয়ে নির্মাণ করা হয়েছিল ও আক্রমণ থেকে রক্ষার জন্য এই ভবনে কোন প্রতিরক্ষার ব্যবস্থা রাখা হয়নি। প্রধান তিনটি ভবনই একে অপরের সাথে একই সাড়িতে তৈরি করা হয়েছিল ও ভবন গুলোর মাঝে সংযোগের জন্য কাঠের সেতু ব্যবহার করা হয়েছিল।
দীর্ঘ সময় জাঞ্জিবারের সাথে বন্ধুত্বপূর্ণ সম্পর্ক রাখার পর ১৮৮৬ সালের দিকে ব্রিটিশরা ধীরে ধীরে জাঞ্জিবার ও এর সুলতানের উপর নিয়ন্ত্রণ আরোপ করা শুরু করে।  ঊনবিংশ শতকের দিকে জার্মানিরা পূর্ব আফ্রিকা সম্পর্কে আগ্রহী হয়ে উঠে ফলে দুই পরাশক্তির মাঝে ব্যবসা-বাণিজ্যের নিয়ন্ত্রণ ও বসতি স্থাপন নিয়ে প্রতিযোগিতা শুরু হয়। সুলতান খলিফা সাঈদ কেনিয়ার অংশে ব্রিটিশদের ও ট্যাংগানিকার অংশে জার্মানিদের ব্যবসা করার অধিকার দেয়। সেই সাথে এই সব অঞ্চলে দাসপ্রথা বাণিজ্যের চরম প্রসার লাভ করে। আরব অনেক শাসকরা এই ভাগের ফলে অসন্তুষ্ট হয়েছিল যার ফলে ওই এলাকায় পরবর্তীকালে বিশৃঙ্খলা দেখা দিয়েছিল। জার্মান কর্তৃপক্ষ তাদের অংশে জাঞ্জিবার পতাকা উড়াতে অপারগতা প্রকাশ করে এর ফলে জার্মান বাহিনী ও স্থানীয় জনগণের মধ্যে সংঘর্ষ হয়। এরকম এ সংঘর্ষে টাংগাং ২০ জন আরব মারা যায়।
সুলতান খলিফা, বিগ্রেডিয়ার জেনারেল লয়েড ম্যাথিউসের নেতৃত্বে একদল সৈন্যকে টাংগানিকায় সুলতানের শাসন পুনরায় প্রতিষ্ঠা করতে পাঠান। এই অপারেশন ব্যাপকভাবে সাফল্য পেয়েছিল কেননা স্থানীয় লোকজনের মাঝে ব্যাপক জার্মান বিরোধী মনোভাব দেখা গিয়েছিল। আরো জানা যায় বাগামুই নামক ন্থানে জার্মান সেনারা ১৫০ জন স্থানীয়কে হত্যা করেছিল এবং ক্যাতুয়া নামক স্থানে জার্মান কিছু অফিসার ও তাদের দাস-দাসীদের মৃত অবস্থায় পাওয়া যায়। খলিফা এরপর ব্রিটিশ ইস্ট আফ্রিকা কম্পানিকে একচেটিয়াভাবে ব্যবসার অধিকার দেয়। এসময় দাস ব্যবসা ছড়িয়ে পরে। ১৮৯০ সালে খলিফা মৃত্যুবরণ করলে আলী বিন-সাঈদ সুলতান হন এবং তিনি দাস বাণিজ্য বন্ধ করে দেন (বাণিজ্য কিন্তু মালিকানা নয়)। এছাড়া তিনি জাঞ্জিবারকে ব্রিটিশদের উপনিবেশ ঘোষণা করে এবং লয়েড ম্যাথিউসকে তার মন্ত্রী পরিষদের প্রথম মন্ত্রী হিসেবে মন্ত্রী পরিষদ পরিচালনার জন্য নিয়োগ দেন। ব্রিটিশরাও ভবিষ্যৎ সুলতান নির্ধারণের জন্য ভেটো দেওয়ার অঙ্গীকার করে।
সুলতান আলীর পর ১৮৯৩ সালে সুলতান হন হামাদ বিন-তাওয়াইনি। তিনি সুলতান থাকা অবস্থায় ব্রিটিশদের সাথে ভালো সম্পর্ক রেখে চলতেন। কিন্তু সেখানে ব্রিটিশদের নিয়ন্ত্রণ একদল লোক দেখতে পারতনা কারণ ব্রিটিশরা সেনাবাহিনী নিয়ন্ত্রণ করত ও মুল্যবান দাসপ্রথা উচ্ছেদ করেন। এই ভিন্নমতের লোকদের নিয়ন্ত্রণের জন্য ব্রিটিশরা সুলতানকে ও প্রাসাদ রক্ষার জন্য ১০০০ লোকের একটি বাহিনী গেঠন করতে অনুমতি দেয়। কিন্তু কিছুদিন পরই এই বাহিনী ব্রিটিশ বাহিনীর সাথে বিভিন্ন সময় সংঘর্ষে জড়িয়ে পরে। জাঞ্জিবারের ইউরোপীয় বসবাসরত এলাকা থেকেও সুলতান বাহিনীর বিরুদ্ধে অভিযোগ আসতে শুরু করে।
২৫ আগস্ট
খালিদ কেভের সতর্কতা উপেক্ষা করে তার বাহিনীকে ক্যাপ্টেন সালেহ্ এর তেত্বাবধানে দিয়ে তিনি প্রাসাদের নিরাপত্তা নিশ্চিত করতে বলেন। দিনের শেষে তারা ২৮,০০ লোককে সৈনিক হিসেবে নিয়োগ দেন যাদের অধিকাংশকে স্থানীয় জনগণের মধ্যে থেকে বাছাই করা হয়েছিল। সুলতান বহিনীর কাছে কিছু আর্টিলারি, মেশিনগান, গেটলিং গান, একটি ব্রোঞ্জ কেনন যার সবগুলোই ব্রিটিশ জাহাজ লক্ষ্য করে হার্বারের দিকে তাক করা ছিল। ১২ পাউন্ড ফিল্ড গান সুলতানকে উপহার হিসেবে দিয়েছিলেন জার্মান সম্রাট উইলহাম ২। এছাড়াও সুলতানের সৈন্যরা জাঞ্জিবার নৌবাহিনী দলও গঠন করে।
২৬ আগস্ট
কেভ খালিদের সাথে আরো আলোচনা করে কিন্তু সকল চেষ্টা ব্যর্থ হয়ে যায় এবং রওসন সুলতান খালিদকে সময়সীমা বেধে দেয় ২৭ আগস্ট সকলাক ৯.০০ টার মধ্যে তাকে পতাকা নামিয়ে প্রসাদ থেকে চলে যেতে হবে না হলে সে হামলা করতে বাধ্য হবে। বিকেলের মধ্যে হার্বার থেকে সকল বাণিজ্য জাহাজ নিরাপদ স্থানে চলে যায়। ব্রিটিশ নারী ও শিশুদের নিরাপদ স্থানে রাখা হয়। কনসাল মোহান তার এক বিবৃতিতে লিখেছিলেন যে, সাধারনত অন্যন্য রাতে ড্রামের শব্দ শুনা যায় কিন্তু সে রাত ছিল একেবারে নিস্তব্দ।
২৭ আগস্ট
২৭ আগস্ট সকাল ৮.০০টায় খালিদের পক্ষ থেকে একজন বার্তাবাহক কেভের সাথে সাক্ষাত করে এবং তাদের যুদ্ধ প্রত্যাহার করতে বলে কিন্তু কেভ উত্তরে জানায় সুলতান যদি শর্ত মেনে নেয় তাহলেই কেবল তাদের পক্ষে যুদ্ধ ত্যাগ করা সম্ভব। ৮.৩০ মিনিটে সুলতানের পক্ষ থেকে আরেকজন বার্তাবাহক বলেন, আমরা পতাকা নামানোর কোন অর্থ দেখি না, কারণ আমরা জানি অঅপনারা হামলা চালাবেন না। উত্তরে কেভ বলেন, আমরা হামলা চালাতে চাইনা কিন্তু যতক্ষন পর্যন্ত আমরা যে শর্ত দিয়েছি তা পূরণ না হচ্ছে ততক্ষন পর্যন্ত আমাদের হামলা না করে উপায় নেই। এদিকে ৮.৫৫ মিনিটে সুলতানের পক্ষ থেকে আর কোন বার্তাবাহক না অঅসায় সেন্ট জর্জ রওসন তার বাহিনীকে, যুদ্ধের জন্য তৈরি হতে বলেন।
স্থায়ীত্ব
যুদ্ধটি ৩৮ মিনিট স্থায়ী হয়েছিল যা এই যুদ্ধকে ইতিহাসের সর্বাপেক্ষা কম সময়ের যুদ্ধ হিসেবে প্রতিষ্ঠিত করে। যদিও কেউ কেউ ৪০ এবং ৪৫ মিনিটের কথাও বলে থাকে তবে ৩৮ মিনিটিই সর্বত্র ব্যবহার করতে দেখা যায়। সময়ের এই অনিশ্চয়তা তৈরি হয়েছে কারণ সকাল ৯.০০টায় সৈন্যদের প্রস্তুত হতে বলা হয় গুলি করার জন্য এবং ৯.০২ মিনিটে গুলি করা শুরু করে। আর যুদ্ধ শেষ হয় ৯.৪০ মিনিটে। এজন্য কেউ ৩৮ ও কেউ ৪০ মিনিট বলে থাকেন।
দোহালিয়া ইউনিয়ন
দোহালিয়া ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
অবস্থান ও সীমানা
এই ইউনিয়নের পুর্বে ছাতক ইউনিয়ন উত্তরে দোয়ারা বাজার ইউনিয়ন পশ্চিমে পান্ডার গাও ইউনিয়ন এবং দক্ষিনে ছাতকে টেটিয়ার চর এবং আচার কাচার ইউনিয়ন অবস্থিত । এই ইউনিয়নে মোট ৯ টি ওয়ার্ড নিয়ে ঘঠিত হয়। সমগ্র ইউনিয়নে সর্বমোট ভোটার সংখ্যা ১৮৭৪৯ ( ২০২১) সালের নির্বাচন অফিসের ঘোষনা অনুযায়ী।
ইতিহাস
দোহালিয়া ইউনিওন এর ইতিহাস অথবা নামকরন নিয়ে একটা কথা শুনা যায় যে, এই ইউনিয়নের দোহালিয়া নামক এক গ্রামে তখন দুই ভাই বসবাস করত।তারা দুই ভাই ছিলেন বেশী অলস । সিলেটের আঞ্চলিক ভাষায় অলস কে আইল্লা অথবা আইলসা বলতেন । এক দিন শীতের রাতে সেই দুই ভাইয়ের ঘরে আগুন লেগে যায় এবং গ্রামের সবাই এসে আগুন নিয়ন্ত্রনে আনতে চেষ্টা করে ব্যর্থ হয় । সমগ্র ঘড়ে আগুনে ধাউ ধাউ করলেও তার দুই ভাই অলসতার কারনে ঘড় থেকে বের হয়নি। গ্রামের সবাই তাদের ডাকাডাকি করে ব্যার্থ হয় তারপর সেই দুই ভাই ঘড়ের ভেতর থেকে আর বের হতে পারেনি ।সেই ঘটনা চারদিকের এলাকায় জানাজানি হয়ে গেলে লোকে সেই গ্রামকে দুই আইল্লার গ্রাম বলে ডাকতে শুরু করে ।সেই দুই আইল্লা থেকে এই গ্রামের নাম হয় দোহালিয়া গ্রাম ।
আবু বকর (সিরাজগঞ্জের রাজনীতিবিদ)
মোহাম্মদ আবু বকর বাংলাদেশের সিরাজগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-৬ আসনের সংসদ সদস্য ছিলেন।
দোহালিয়া ইউনিয়ন
শিক্ষা
শিক্ষার হার : ২৩.৩০ শিক্ষার দিক দিয়ে পিছিয়ে পরা এই ইউনিওনের মূল সমস্যা হল ভাল শিক্ষাপ্রতিষ্টান না থাকার কারনে । এবং মাত্র একটি উচ্চ বিদ্যালয় যেতে আসতে শিক্ষার্থীদের অনেক ভুগান্তির শিকার হতে হয় ।
আবু বকর (সিরাজগঞ্জের রাজনীতিবিদ)
প্রাথমিক জীবন
আবু বকর সিরাজগঞ্জ জেলায় জন্মগ্রহণ করেন।
দোহালিয়া ইউনিয়ন
শিক্ষা
শিক্ষা প্রতিষ্ঠানঃ সারা ইউনিয়নের মাত্র একটি উচ্চমাধ্যমিক বিদ্যালয় ( প্রগতি উচ্চ বিদ্যালয় )
আবু বকর (সিরাজগঞ্জের রাজনীতিবিদ)
রাজনৈতিক জীবন
আবু বকর ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।
জহিব ইসলাম আমিরী
জহিব ইসলাম আমিরী (জন্ম: ১৫ ফেব্রুয়ারি ১৯৯০; মাঝে মাঝে "হারুন ফাখরুদ্দিন" নামেও পরিচিত) হচ্ছেন একজন আফগান ফুটবলার। যিনি একজন মিডফিল্ডার এবং বর্তমানে একজন ফ্রি এজেন্ট। তিনি আফগানিস্তান জাতীয় ফুটবল দল এর সদস্য।
প্রারম্ভিক ক্যারিয়ার
জহিব ইসলাম ২০০৫ সালে শোয়া এ নিজের ক্যারিয়ার শুরু করেন। পরবর্তীতে ২০০৭ সালে তিনি কাবুল ব্যাংক ফুটবল ক্লাব এর হয়ে খেলেন।
মুম্বই ফুটবল ক্লাব
জহিব ইসলাম ২০১১ সালে মুম্বই ফুটবল ক্লাব এ যোগদান করেন, এবং দ্রুত ক্লাবের তারকা খেলোয়াড়দের মধ্যে একজন হয়ে ওঠেন। ২০১২ সালের আই-লিগ এ জহিব ইসলামের চূড়ান্ত পারফরম্যান্সের পর ভক্তদের দ্বারা নির্বাচিত মৌসুমের সেরা খেলোয়াড় এর পুরস্কার জিতে নেয়। এই মর্যাদাপূর্ণ পুরষ্কারের পুনরুজ্জীবনের সত্ত্বেও মুম্বই ফুটবল ক্লাব তার সঙ্গে চুক্তি পুনর্নবীকরণ করেনি এবং জহিব ইসলাম ক্লাব ফুটবল খেলা খেলতে বাহরাইন বা ওমান যেতে চিন্তা শুরু করে, কিন্তু শেষ পর্যন্ত ভারত এ থাকার সিদ্ধান্ত নিয়েছে।
ডেম্পো স্পোর্টস ক্লাব
১১ ই জানুয়ারী, জহিব ইসলাম তলগিয়ে ওজবে সহ এক বছরের চুক্তির জন্য ভারতীয় দল ডেম্পো স্পোর্টস ক্লাব এর সাথে স্বাক্ষর করেন এবং শার্টের সংখ্যা ১৮ পান। তিনি রংডজীড ইউনাইটেডের বিপক্ষে আত্মপ্রকাশ করেন এবং গোল করেন। ৭ এপ্রিল সন্ধ্যা ৭ টার দিকে ডেম্পো স্পোর্টস ক্লাব এবং তার প্রাক্তন ক্লাব মুম্বই ফুটবল ক্লাব এর ম্যাচটিতে তিনি একটি কুশল বিবাদে জড়িত ছিলেন।
৩০ শে মে, তিনি এবং ওজবে ডেম্পো স্পোর্টস ক্লাব এর সঙ্গে তাদের চুক্তি এর দিন বাড়িয়ে স্বাক্ষর করেন।
৪ এপ্রিল ২০১৫ তারিখে জহিব ইসলাম দুটি গোল করেন, যার মধ্যে রয়েছে একটি গুরুত্বপূর্ণ গোল ছিল, উক্ত খেলায় তার দল ২–২ গোলে ড্র করে।
চেন্নাই সিটি ফুটবল ক্লাব
২০১৭ সালের জানুয়ারিতে জহিব ইসলাম ভারতীয় আই-লিগে চেন্নাই সিটি ফুটবল ক্লাব এর সাথে যোগ দেয়। তার সাথে কোচ এর মতানৈক্য হওয়ার পর তিনি ক্লাবটি ছেড়ে চলে যান।
জ্যোতি কালানি
জ্যোতি কালানি, (১৭ ফেব্রুয়ারি ১৯৫১ - ১৮ এপ্রিল ২০২১) উলহাসনগর (ভারতের মুম্বাইয়ের একটি শহরতলির) একজন ভারতীয় রাজনীতিবিদ ছিলেন। তার স্বামী ক্ষমতার বাইরে বা কারাগারে থাকা বছরগুলিতে তিনি নিজেই আবির্ভূত হন। তিনি শক্তিশালী উলহাসনগর পৌরসভার সভাপতি (মেয়র) হয়েছিলেন। পরে, তিনিও ভয়ভীতি ও জালিয়াতির একাধিক অভিযোগের মুখোমুখি হন।
কালনি ১৮ এপ্রিল ২০২১ তারিখে ৭০ বছর বয়সে হৃদরোগে আক্রান্ত হয়ে মারা যান।
ছুটি (ছোটগল্প)
থাম্ব|ছুটি - রবীন্দ্রনাথ ঠাকুর ছুটি রবীন্দ্রনাথ ঠাকুর কর্তৃক বাংলা ভাষায় রচিত একটি ছোটগল্প। এটি ১২৯৯ বঙ্গাব্দের পৌষ মাসে রচিত। এটি ১৮৯২ সালে 'সাধনা' পত্রিকায় প্রথম প্রকাশিত হয়। বিষাদকরুণ এই গল্পটি গল্পগুচ্ছে অন্তর্ভুক্ত আছে।
ফটিক নামে প্রকৃতি লালিত এক বালক স্বভূমিচ্যুত হয়ে নাগরিক পরিবেশে নিজেকে বিচ্ছিন্ন ভাবে। সেখানকার প্রতিকূল পরিস্থিতি ও প্রীতিহীন পরিবেশ তাকে অস্থির করে তোলে। সে সেখানে নিজেকে খাপ খাওয়াতে পারে না। অবশেষে এক বর্ষাস্নাত দিনে জ্বরাক্রান্ত শরীরে বাড়ি যাবে বলে বেরিয়ে পড়ে। প্রচন্ড জ্বর বিকার গ্রস্ত অবস্থায় পুলিশ তাকে উদ্ধার করে আনে। সে মামার কাছে বাড়ি যাবার বায়না ধরলে তিনি জানান পূজার ছুটিতে বাড়ি যাবেন। বিকারের ঘোরে সে কথা বলতে থাকে। মা ছুটে এসে তাকে জড়িয়ে ধরলে সে বলে, "মা, এখন আমার ছুটি হয়েছে মা, এখন আমি বাড়ি যাচ্ছি।" এ ছুটি চিরকালের ছুটিতে পরিণত হয়।
সুমেরু অঞ্চল
কোন সুস্পষ্ট বিভাজন চিহ্ন না থাকলেও সুমেরু অঞ্চল আলাদা করার একটা সহজ উপায় আছে। যে অনিয়মিত ও বক্র রেখাটি দিয়ে সবচেয়ে উত্তরে অবস্থিত গাছগুলোকে চিহ্নিত করা যায় তার উত্তরের সবকিছুকেই সুমেরু অঞ্চলের অন্তর্ভুক্ত করা যায়, সেখানকার পরিবেশ কোন বৃক্ষ ধারণে সক্ষম নয়। বৃক্ষরেখার উত্তরে অবস্থিত স্থানগুলোর মধ্যে রয়েছে গ্রিনল্যান্ড; নরওয়ের Svalbard ও অন্যান্য মেরুদ্বীপ; সাইবেরিয়া, আলাস্কা ও কানাডার সর্বউত্তরের ভূমিসমূহ; ল্যাব্রাডরের উপকূল; আইসল্যান্ডের উত্তরাংশ এবং ইউরোপের আর্কটিক উপকূলের কিছু অংশ। উত্তর মেরু তথা সুমেরু কোন ভূমি নয়, বরং বরফাচ্ছাদিত সমুদ্রের উপর অবস্থিত, যাকে আর্কটিক মহাসাগর বা উত্তর মহাসাগর বলা হয়। সুতরাং বলা যায় বরফাচ্ছাদিত উত্তর মহাসাগর এবং তার চারদিকের কিছু চিরহিমায়িত ভূমি নিয়েই সুমেরু অঞ্চল।
রাজনৈতিক ও সামাজিকভাবে আটটি সুমেরু আঞ্চলিক রাষ্ট্রের (কানাডা, রাশিয়া, ডেনমার্ক, নরওয়ে, যুক্তরাষ্ট্র, সুইডেন, ফিনল্যান্ড ও আইসল্যান্ড) সর্বউত্তরের সব স্থানগুলোকেই সুমেরু অঞ্চলের ভেতর ফেলা হয়, যদিও বৈজ্ঞানিক দৃষ্টিকোণ থেকে তাদের অনেকগুলোই সুমেরু বৃত্তের দক্ষিণে। সুমেরু অঞ্চলে সাধারণত শীত ও গ্রীষ্মকালের তাপমাত্রা ও পরিবেশের মধ্যে বিশাল পার্থক্য দেখা যায়। অঞ্চলটির উত্তরাংশ পুরো বছর বরফাচ্ছাদিত থাকে, এবং দক্ষিণাংশে ঘাস, হোগলা ও গুল্মজাতীয় গাছ দেখা যায়। চিরহিমায়িত ভূমির পৃষ্ঠ অবশ্য গ্রীষ্মকালে সকল বরফ ঝেড়ে ফেলে সজীব হয়ে ওঠে। এখানকার তিন-পঞ্চমাংশ জায়গাই আসলে চিরহিমায়িত অঞ্চলের বাইরে। গ্রীষ্মকাল সংক্ষিপ্ত হলেও তখন সূর্য দীর্ঘক্ষণ ধরে আলো ও তাপ দিতে পারে।
ফ্রেসনো কাউন্টি, ক্যালিফোর্নিয়া
ফ্রেসনো কাউন্টি সিএ মহানগর পরিসংখ্যান এলাকা ফ্রেসনোকে নিয়ে গঠিত, যা সিএ সম্মিলিত পরিসংখ্যানগত এলাকা ফ্রেসনো- মাদেরা-এর অংশ। এটি সেন্ট্রাল ভ্যালিতে, স্টকটনের দক্ষিণে ও বেকার্সফিল্ডের উত্তরে অবস্থিত। ক্যালিফোর্নিয়ায় রাজ্যব্যাপী খরা ২০১০ সাল থেকে ফ্রেসনো কাউন্টি এবং পুরো সেন্ট্রাল ভ্যালির জল সুরক্ষা উভয়কেই আরও আরও চাপা বৃদ্ধি করেছে।
ইতিহাস
যে এলাকাটি এখন ফ্রেসনো কাউন্টি নামে পরিচিত সেটি ইয়োকুটস ও মোনো জনগণের ঐতিহ্যবাহী আবাসভূমি ছিল এবং পরবর্তীতে উপযুক্ত অভিযান স্থানের অনুসন্ধানের সময় স্প্যানিয়ার্ডদের দ্বারা বসতি স্থাপন করা হয়েছিল। এই অঞ্চলটি ১৮৪৬ সালে মেক্সিকান যুদ্ধের ফলে মার্কিন যুক্তরাষ্ট্রের অংশ হয়ে ওঠে।
কৃষি
কৃষি হল ফ্রেসনো কাউন্টির প্রাথমিক শিল্প। এজি উৎপাদনের অর্থমূল্য ২০০৭ সালে মোট $৫.৩ বিলিয়ন ছিল, যা এটিকে দেশের এক নম্বর কৃষি কাউন্টিতে পরিণত করেছে। প্রধান ফসল ও পশুসম্পদের মধ্যে অন্তর্ভুক্ত:
আদাবাড়িয়া, পটুয়াখালী
আদাবাড়িয়া, পটুয়াখালী বাংলাদেশের দক্ষিণ-মধ্যাঞ্চলের পটুয়াখালী জেলার বাউফল উপজেলার একটি গ্রাম।
ফিল্লাউর
ফিল্লাউর (Phillaur) ভারতের পাঞ্জাব রাজ্যের জলন্ধর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৪ মিটার (৭৬৭ ফুট)।
জনসংখ্যার উপাত্ত
ভারতের ২০১১ সালের আদম শুমারি অনুসারে ফিল্লাউর শহরের জনসংখ্যা হল ২৪,৬৮৮ জন। এর মধ্যে পুরুষ ৫২.৫% এবং নারী ৪৭.৫%।
এখানে সাক্ষরতার হার ৮৩.১৬%। পুরুষদের মধ্যে সাক্ষরতার হার ৮৭.০৭% এবং নারীদের মধ্যে এই হার ৭৮.৮৮%। রাজ্যের সাক্ষরতার হার ৭৫.৮৪%, তার চাইতে ফিল্লাউর এর সাক্ষরতার হার বেশি। এই শহরের জনসংখ্যার ১১.৩৭% হল ৬ বছর বা তার কম বয়সী।
ফুরিয়ে-রূপান্তর অবলোহিত বর্ণালীবীক্ষণ
ফুরিয়ে-রূপান্তর অবলোহিত বর্ণালীবীক্ষণ (ইংরেজিতে ফুরিয়ার-ট্রান্সফর্ম ইনফ্রারেড স্পেকট্রোস্কোপি বা সংক্ষেপে এফটিআইআর) একটি কৌশল যা কঠিন, তরল বা গ্যাসের শোষণ বা নির্গমনের একটি অবলোহিত বর্ণালী প্রাপ্ত করতে ব্যবহৃত হয়। একটি এফটিআইআর বর্ণালীমাপক একই সাথে একটি বিস্তৃত বর্ণালী পরিসরের উপরে উচ্চ-বিভেদন ক্ষমতার বর্ণালী উপাত্ত সংগ্রহ করে। বিক্ষেপণশীল বর্ণালীমাপকের তুলনায় এই বর্ণালীমাপকের অনেক সুবিধা রয়েছে।
সম্বল (ড্রাম)
গোন্ধালি এবং কোঙ্কনি সম্প্রদায়, যারা ভগবান মহলক্ষ্মী দেবীর দাস, তাদের জন্য সম্বল হল একটি ঐতিহ্যবাহী উপকরণ। তারা এটি বাজিয়ে ভগবানের গান করে। এটি গোন্ধাল পূজাতে ব্যবহৃত হয়।
বাদন শৈলী
দুটি ড্রাম সাধারণত আকার এবং সুরে আলাদা হয়, একটি অন্যটির চেয়ে উচ্চ সুরে বাঁধা থাকে। বাজানোর লাঠিগুলির উভয় দিকই ব্যবহার করা যায়, তাদের প্রান্তগুলি আলাদা রকমের হয় — একটি সরল এবং সোজা, অন্যটির প্রান্ত বৃত্তাকার।
যন্ত্রটি কোমরে বাঁধা হয় এবং মিছিলের সময় বাজানো হয়, মহারাষ্ট্রের একটি জনপ্রিয় অনুষ্ঠান, গণপতি বিসর্জনের সময়, এটি বাজানো হয়। মেঝেতে ড্রাম স্থাপন করেও বাজানো হয়, সেই ক্ষেত্রে বাদকও মাটিতে বসে।
গ্রামগুলিতে, সানাইয়ের সঙ্গতকারী হিসাবে সম্বল বাজানো হতে পারে এবং কখনও কখনও একক উপকরণ হিসাবেও বাজানো হয়। দ্বিতীয়ক্ষেত্রে শিল্পী একই সঙ্গে গান করে এবং যন্ত্রটি বাজায়। সম্বল বাদক গায়কের ডান পাশে দাঁড়িয়ে বাজায়, এবং টুনটুনা বাদক বাম দিকে দাঁড়ায়। সম্বল শিল্পী সাধারণত সমবেত গানে অংশ নেয় বা প্রধান গায়কদের প্রশ্নের উত্তর দেয়।
বাজানোর সময়
মহারাষ্ট্রীয় বিবাহের অন্যতম গুরুত্বপূর্ণ অনুষ্ঠান হল গোন্ধাল, যা বিবাহের রাতে সম্পাদিত হয়, এবং সেই সময় সম্বল বাজানো হয়। দেবী তুলজাভাবাণীর সম্মানে অনুষ্ঠিত গোন্ধাল পুজোর সময় সম্বল বাজানো হয়। বিবাহ ও নিয়মিত শোভাযাত্রা ছাড়াও সামাজিক অনুষ্ঠানগুলিতে সম্বল বাজানো হয়।
নবরাত্রির সময়, অনেক মহারাষ্ট্রীয় বাড়িতে গোন্ধালিদের বাদন একটি অবশ্যকর্ম। গ্রামগুলি ছাড়াও, বহু শহরে, নয় দিনের জন্য টুনটুনা, সম্বল এবং সিম্বাল নিয়ে ভক্তিমূলক গান গাওয়ার জন্য গোন্ধালিদের আমন্ত্রণ জানানো হয়।
বর্তমান অবস্থা
ছত্রপতি শিবাজি ছিলেন এই শিল্পরূপের এক মহান পৃষ্ঠপোষক। আজকের দিনে অনেক গোন্ধালি বাদকই পৃষ্ঠপোষকতার অভাবের কারণে জীবিকা নির্বাহের জন্য চাকরির খোঁজে শহরে চলে যাচ্ছে। এই জাতীয় লোক বাদ্যের অনুশীলন ধীরে ধীরে হ্রাস পাচ্ছে।
লুৎফর রহমান বিশ্বাস
লুৎফর রহমান বিশ্বাস বাংলাদেশের মানিকগঞ্জ জেলার রাজনীতিবিদ যিনি মানিকগঞ্জ-২ আসনের সংসদ সদস্য ছিলেন।
প্রাথমিক জীবন
লুৎফর রহমান বিশ্বাস মানিকগঞ্জ জেলায় জন্মগ্রহণ করেন।
রাজনৈতিক জীবন
লুৎফর রহমান বিশ্বাস ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন।
জারণরোধক
থাম্ব|জারণরোধকের গ্ৰাফিক চিত্র জারণরোধক (Antioxydant অ্যান্টিঅক্সিডেন্ট) একটি অণু যে অন্যান্য অণুর জারণ ক্রিয়ায় বাধা দেয় । জারণ একটি রাসায়নিক বিক্রিয়া যা মুক্ত র‍্যাডিকেল উৎপাদন করতে পারে, যা পরবর্তীতে শিকল বিক্রিয়ার মাধ্যমে দেহকোষের ক্ষতিসাধন করে। জারণরোধক পদার্থ যেমন থায়ল বা অ্যাসকরবিক অ্যাসিড (ভিটামিন সি) এই শিকল বিক্রিয়াগুলি বিনষ্ট করে। "জারণরোধক" প্রধানত দুটি ভিন্ন পদার্থের জন্য ব্যবহার করা হয়ঃ রাসায়নিক শিল্পে যা উৎপন্ন পণ্যতেন যোগ করা হয় জারণ প্রতিরোধ, এবং প্রাকৃতিক রাসায়নিক যা খাবার এবং শরীরের টিস্যুতে  পাওয়া যায় যা  স্বাস্থ্যের জন্য উপকারী ।
জারণমূলক অবস্থার সামঞ্জস্য বজায় রাখার জন্য, উদ্ভিদ এবং প্রাণী জারণরোধকসমূহের উপরিপাতনের মত জটিল পন্থা বজায় রাখে। যেমন গ্লুটাথায়ন এবং উৎসেচক (উদাহরণস্বরূপ ক্যাটালেজ  এবং সুপারঅক্সাইড ডিসমিউটেজ) অভ্যন্তরীণভাবে বা খাদ্যতালিকাভুক্ত জারণরোধক (ভিটামিন এ, ভিটামিন সি এবং ভিটামিন ই) হিসাবে উৎপাদিত হয়।
লক্ষ্মীপুর ইউনিয়ন, দোয়ারাবাজার
লক্ষ্মীপুর ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
বিকল্প চিকিৎসাবিজ্ঞান
বিকল্প চিকিৎসাবিজ্ঞান বা বিকল্প ঔষধ দ্বারা সকল ঔষধকে বুঝানো হয় যেগুলোর দাবি থাকে মূল ঔষধের মতো কাজ করার। কিন্তু এগুলোর অনেকগুলোই অপরীক্ষিত, তবে এর কার্যকারীতা সম্পর্কে বৈজ্ঞানিক ভাবে গবেষণা চলছে।
লক্ষ্মীপুর ইউনিয়ন, দোয়ারাবাজার
শিক্ষা
শিক্ষার হার :
বিকল্প চিকিৎসাবিজ্ঞান
সঙ্গা এবং পরিভাষা
আল্টারনেটিভ মেডিসিন, আনঅর্থডোক্স মেডিসিন, হলিস্টিক মেডিসিন, আনকনভেনশনাল মেডিসিন, ন্যাচারাল মেডিসিন, ফ্রিঞ্জে মেডিসিন এবং এন্টাগ্রেটিভ মেডিসিন এবং আধুনিক মেডিসিন সবগুলোই একই অর্থে ব্যবহৃত হয়, আর এগুলো সবগুলোই একটি অপরটির সমার্থক শব্দ। পরিভাষাটি সময়ের ভিত্তিতে পরিবর্তিত হয়েছে, যা ব্যবসায়ীদের ব্র্যান্ডকে প্রতিফলিত করে। উদাহরণ স্বরুপ, যুক্তরাষ্ট্রের স্বাস্থ্য সংস্থার জাতীয় ইনস্টিটিউট, বর্তমানের নাম ন্যাশনাল সেন্টার ফর কমপ্লিমেন্টারি এন্ড ইন্টাগ্রেটিভ হেলথ (এনসিসিআইএইচ), অফিস অফ আল্টারনেটিভ মেডিসিন (ওএএম) নামে প্রতিষ্ঠিত হয়েছিল এবং বর্তমানের নাম পাওয়ার পূর্বে এটির নাম পরিবর্তন করে ন্যাশনাল সেন্টার ফর কমপ্লিমেন্টারি এন্ড আল্টারনেটিভ মেডিসিন (এনসিসিএএম) রাখা হয়।
ধরন
বিকল্প ঔষধের মাঝে রয়েছে বিভিন্ন রকমের স্বাস্থ্যসেবা অনুশীলন, পণ্য এবং থেরাপি।
কার্যক্ষমতা
সাধারণ বৈজ্ঞানিক ঐকমত্যে বিকল্প চিকিৎসার প্রয়োজনীয় বৈজ্ঞানিক বৈধতার ঘাটতি রয়েছে, এবং তাদের কার্যকারীতা হয় অপরীক্ষিত বা ভুল প্রমাণিত। বিকল্প ঔষধের কার্যক্ষমতা নিয়ে অনেক দাবিই সমালোচিত, কারণ এগুলোর তেমন ভালো মানের পরীক্ষা নেই।
লক্ষ্মীপুর ইউনিয়ন, দোয়ারাবাজার
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ডিজিক
থাম্ব|Canon Digic CK4 ডিজিটাল ইমেজিং কোর বা সংক্ষেপে ডিজিক হলো ক্যানন ইনকর্পোরেটেড এর ডিজিটাল ক্যামেরা এবং ক্যামকর্ডার এর সিগনাল প্রসেসিং এবং কন্ট্রোল ইউনিট এর নাম। এটি ক্যাননের ক্যামেরায় ইমেজ প্রসেসর হিসেবে ব্যবহৃত হয়।
ডিজিক
আসল ডিজিক ব্যবহৃত হয়েছিল ক্যানন পাওয়ারশট জি৩, ক্যানন এস১ আইএস, এ৫২০। এটি তিনটি ভিন্ন চিপ নিয়ে গঠিত। এগুলো হলো : ভিডিও প্রসেসিং আইসি, ইমেজ প্রসেসিং আইসি এবং ক্যামেরা কন্ট্রোল আইসি।
ডিজিক ২
ডিজিক ২ একটি সিঙ্গেল চিপ সিস্টেম। এর প্রসেসিং স্পীড ছিল আরো বেশি। এতে ডিডিআর-এসডির‍্যাম ব্যবহৃত হয়েছিল, যার ফলে ক্যামেরার স্টার্টআপ টাইম কমেছিল এবং অটোফোকাস আরো উন্নত হয়েছিল। এটি মেমোরি কার্ডে ৫.৮ মেগাবাইট/সেকেন্ডে রাইট করতে পারে। ক্যানন দাবি করে, ডিএসএলআর ক্যামেরায় এটি রঙ, শার্পনেস এবং অটো হোয়াইট ব্যালেন্স উন্নত করেছে।
ডিজিক ৩
ডিজিক ৩ এর পূর্ববর্তীগুলোর চেয়ে আরো ভালো ইমেজ কোয়ালিটি, দ্রুততর অপারেশন এবং দীর্ঘস্থায়ী ব্যাটারী লাইফ প্রদান করে।
নতুন ফিচার
এটি নয়টি পর্যন্ত মুখমন্ডল শনাক্ত করতে পারে। এটি এক্সপোজার এবং ফ্লাশ কন্ট্রোল করে, যা প্রতিটি মুখমন্ডলের উপর আলো নিশ্চিত করে।
ডিজিক ৪
এটি আরো দ্রুততর ইমেজ প্রসেস করতে পারে। উচ্চ আইএসও ইমেজে এটি নয়েস রিডাকশন করতে পারে।
দ্রূইদ
একজন দ্রূইদ প্রাচীন কেল্টীয় সংস্কৃতিতে উচ্চ-পদস্থ শ্রেণীর সদস্য ছিল। দ্রূইদরা ছিলেন ধর্মীয় নেতাদের পাশাপাশি আইনী কর্তৃপক্ষ, বিচারক, তত্ত্বাবধায়ক, চিকিৎসা পেশাদার এবং রাজনৈতিক উপদেষ্টা। দ্রূইদরা কোনো লিখিত নথি ছেড়ে যায়নি। যখন তারা সাক্ষর ছিলেন বলে জানা যায়, তখন বিশ্বাস করা হয় যে তাদেরকে তাদের জ্ঞান লিখিতভাবে নথিভুক্ত করতে মতবাদ দ্বারা বাধা দেওয়া হয়েছিল। তাদের বিশ্বাস এবং অনুশীলনগুলি রোমান এবং গ্রীকদের মতো অন্যান্য সংস্কৃতি থেকে তাদের সমসাময়িকদের দ্বারা কিছু বিস্তারিতভাবে প্রমাণিত হয়।
প্রায় ৭৫০ খ্রীষ্টাব্দে, ব্ল্যাথ্ম্যাকের একটি কবিতায় দ্রূইদ শব্দটি দেখা যায়, যিনি যীশু সম্পর্কে লিখেছিলেন যে তিনি "একজন নবীর চেয়ে ভাল, প্রত্যেক দ্রূইদের চেয়ে বেশি জ্ঞানী, একজন রাজা যিনি একজন বিশপ এবং একজন সম্পূর্ণ ঋষি ছিলেন।" দ্রূইদদের খ্রিস্টানাইজ়ড আয়ারল্যান্ডের মধ্যযুগীয় কিছু গল্প যেমন " Táin Bó Cúailnge " তে দেখা যায়, যেখানে তাদের মূলত যাদুকর হিসেবে চিত্রিত করা হয়েছে যারা খ্রিস্টধর্মের আগমনের বিরোধিতা করেছিল। ১৮ এবং ১৯ তারিখে কেল্টীয় পুনরুজ্জীবনের পরিপ্রেক্ষিতে বহু শতাব্দী ধরে, ভ্রাতৃত্বপূর্ণ এবং আধুনিক পৌত্তলিকীয় গোষ্ঠীগুলি প্রাচীন দ্রূইদ সম্পর্কে ধারণার উপর ভিত্তি করে প্রতিষ্ঠিত হয়েছিল, একটি আন্দোলন যা নব্য-দ্রূইদবাদ নামে পরিচিত। ১৮ শতকের পণ্ডিতদের ভুল ধারণার উপর ভিত্তি করে দ্রূইদদের সম্পর্কে অনেক জনপ্রিয় ধারণা, সাম্প্রতিক গবেষণার দ্বারা মূলত বাতিল করা হয়েছে।
কিতবুগা
কিতবুগা নয়ন, কিতবুগা বা কেতবুঘা (মৃত্যু ১২৬০) ছিলেন নাইমান উপজাতির একজন নেস্টোরিয়ান খ্রিস্টান, মঙ্গোল সাম্রাজ্যের অধীনস্থ একটি দল। তিনি মঙ্গোল ইলখান হালাকু খানের একজন লেফটেনেন্ট এবং বিশ্বস্ত ছিলেন, মধ্যপ্রাচ্যে তার বিজয়ে তাকে সহায়তা করেছিলেন। যখন হালাকু মঙ্গোলিয়ায় একটি অনুষ্ঠানে যোগদানের জন্য তার বেশিরভাগ বাহিনীকে তার সাথে নিয়ে যান, তখন কিতবুগা সিরিয়ার নিয়ন্ত্রণে চলে যায় এবং মিশরের দিকে দক্ষিণে আরও মঙ্গোল আক্রমণের দায়ত্বে ছিলেম। তিনি ১২৬০ সালে আইন জালুতের যুদ্ধে নিহত হন।
জীবনী
থাম্ব| সিডন অবরোধ: ১২৬০ সালে কিতবুগা বনাম জুলিয়ান গ্রেনিয়ার। করিকাসের হাইতন থেকে, লা ফ্লর দেস এস্তোরিজ দে লা তেররে দ'ওরিয়েন্ত। ১২৫২ সালে মংকে খান কিতবুগাকে নিজারি ইসমাইলিদের দুর্গের বিরুদ্ধে হালাকুর সেনাবাহিনীর অগ্রিম পাহারার নেতৃত্ব দেওয়ার নির্দেশ দেন। তিনি হালাকুর সাথে পশ্চিম পারস্যে অগ্রসর হন, একটি সিরিজ অবরোধ করে এবং ১২৬০ সালে দামেস্ক বিজয়ে সহায়তা করার আগে বাগদাদকে অবরোধকারী ফ্ল্যাঙ্কগুলির একটিকে নির্দেশ দেন।  ঐতিহাসিক বিবরণ, উদ্ধৃতি মধ্যযুগীয় ঐতিহাসিক টেম্পলার অফ টায়ারের লেখা থেকে প্রায়শই তিন খ্রিস্টান শাসক (আর্মেনিয়ার হেতুম প্রথম, অ্যান্টিওকের বোহেমন্ড ষষ্ঠ এবং কিতবুগা) একত্রে দামেস্ক শহরে বিজয়ের সাথে প্রবেশের বর্ণনা দেন, যদিও আধুনিক ঐতিহাসিকরা এই গল্পটিকে অপ্রাসঙ্গিক হিসাবে চিহ্নিত করেছেন।
যখন হালাকু খান মঙ্গোল সাম্রাজ্যের অভ্যন্তরীণ ঘটনার প্রতিক্রিয়ায় (হালাকুর ভাই, গ্রেট মংকে খানের মৃত্যু) তার বাহিনী প্রত্যাহার করে নেন, তখন কিতবুগাকে মধ্যপ্রাচ্যে অবশিষ্ট মঙ্গোল সেনাবাহিনীর দায়িত্ব দেওয়া হয়: ""কিতবুগা, যাকে হালাকু সিরিয়া এবং ফিলিস্তিনে রেখে গিয়েছিল, তারা এই ভূমিটিকে শান্তিতে এবং বিশ্রামে রেখেছিল। এবং তিনি খ্রিস্টানদের খুব ভালবাসতেন এবং সম্মান করতেন কারণ তিনি প্রাচ্যের তিন রাজার বংশের ছিলেন যারা আমাদের প্রভুর জন্মের উপাসনা করতে বেথলেহেমে এসেছিলেন। কিতবুগা পবিত্র ভূমি পুনরুদ্ধারে কাজ করেছিলেন""
- মংক হাইতন, লা ফ্লর দেস এস্তোরিজ দে লা তেররে দ'ওরিয়েন্ত (১৩০৭).
আইন জালুতের যুদ্ধ
দশ হাজার মঙ্গোল সৈন্য সহ একটি বাহিনীর নেতৃত্বে, কিতবুগা মিশরের দিকে মঙ্গোল অগ্রযাত্রা চালিয়ে যাওয়ার চেষ্টা করেছিল। যাইহোক, মামলুকরা ক্রুসেডারদের সাথে একটি নিষ্ক্রিয় যুদ্ধবিরতি নিয়ে আলোচনা করেছিল, যার ফলে মামলুকরা ক্রুসেডার অঞ্চলের মধ্য দিয়ে উত্তর দিকে অগ্রসর হতে পারে এবং ক্রুসেডারদের শক্তিশালী ঘাঁটির কাছে পুনরায় সরবরাহের জন্য শিবির স্থাপন করেছিল। এইভাবে, মামলুকরা আইন জালুতের ( গলিয়াথের বসন্ত) প্রধান যুদ্ধে গ্যালিলের কাছে ক্ষয়প্রাপ্ত মঙ্গোল সেনাবাহিনীকে জড়িত করতে সক্ষম হয়েছিল। মঙ্গোলরা পরাজিত হয়, এবং কিতবুগা বন্দী হয়। মামলুক সুলতানের সামনে যখন তাকে আনা হয়েছিল, বাঁধা হয়েছিল, তখন তিনি বিদ্রোহী ছিলেন, মঙ্গোল প্রতিশোধের বর্ণনা দিয়েছিলেন যা বিজয়ীদের উপর ঘটবে। তিনি মামলুক আমীরদের কটাক্ষ করেন, বলেন কীভাবে তিনি সর্বদা তার প্রভুর প্রতি অনুগত ছিলেন, অথচ তারা তাদের সাথে বিশ্বাসঘাতকতা করেছে। প্রবীণ মামলুক জামাল আল-দিন আকুশ আল-শামসির হাতে কিতবুগা জবাই করা হয়েছিল।
মামলুক ইতিহাস কিতবুগাকে সম্মানের সাথে বলে, তাকে একজন মহান যোদ্ধা হিসাবে চিত্রিত করে যিনি আইন জালুতে স্পষ্টতই মঙ্গোলদের পরাভূত হওয়ার সময় পিছু হটতে অস্বীকার করেছিলেন এবং যিনি পশ্চাদপসরণ এবং লজ্জার জন্য যুদ্ধে মৃত্যুকে সমর্থন করেছিলেন। এটা আশা করা হয়েছিল যে হালাকু দ্বারা কিতবুগার মৃত্যুর প্রতিশোধ নেওয়া হবে, কিন্তু হালাকু এবং মঙ্গোল গোল্ডেন হোর্ডের তার চাচাতো ভাই বারকার মধ্যে একটি অভ্যন্তরীণ দ্বন্দ্ব এটি ঘটতে বাধা দেয়। কিতবুগার মৃত্যু এবং আইন জালুতে মঙ্গোলদের পরাজয় মঙ্গোল সাম্রাজ্যের পশ্চিম দিকে সম্প্রসারণের শেষের সূচনা করে। এটিই প্রথম ঘটনা ছিল যে তারা চূড়ান্তভাবে পরাজিত হয়েছিল এবং এই ধরনের ক্ষতির প্রতিশোধ নিতে ব্যর্থ হয়েছিল, যদিও মঙ্গোলরা পরবর্তী কয়েক দশক ধরে সিরিয়া, জাপান, হাঙ্গেরি, পোল্যান্ড এবং দক্ষিণ-পূর্ব এশিয়ায় আক্রমণ চালিয়ে যায়।
কৃষ্ণ দামাজি গজবে
কৃষ্ণ দামাজি গজবে ১৩তম মহারাষ্ট্র বিধানসভার সদস্য। তিনি আরমোরি বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য। গজবে মানা বর্ণের। গজবে পেশায় একজন ক্ষুদ্র ব্যবসায়ী এবং নিজেকে একজন সাধারণ মানুষ হিসেবে বর্ণনা করেন। অক্টোবর, ২০১৪ সালের নির্বাচনে তার বিজয়ে, তিনি ভারতীয় জাতীয় কংগ্রেসের দুই বারের বিধানসভার সদস্য আনন্দরাও গেদামকে পরাজিত করে একজন "জায়ান্ট-কিলার" হিসেবে প্রমাণিত হন।
শচীন্দ্রনাথ সান্যাল
শচীন্দ্রনাথ সান্যাল (Sachindra Nath Sanyal) (৩ এপ্রিল, ১৮৯৩ - ৬ ফেব্রুয়ারি, ১৯৪৩) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
বিপ্লবী কর্মকাণ্ড
তিনি ১৯০৭ সালে কলকাতা য় গুপ্ত বিপ্লবী দলে যোগ দিয়ে ১৯০৯ সালে বারানসীতে ইয়াং ম্যান্স এসোসিয়েশন নামে এক বিপ্লবী দল গঠন করেন। পরে প্রতুল গঙ্গোপাধ্যায় এবং রাসবিহারী বসুর সঙ্গে পরিচিত হন। রাসবিহারী তাকে লাট্টু নামে ডাকতেন। প্রথম বিশ্বযুদ্ধে র সময় রাসবিহারী বসুর ভারতজোড়া সেনাবিদ্রোহ প্রচেষ্টার অন্যতম সহযোগী ছিলেন শচীন্দ্রনাথ সান্যাল। ৭ম রাজপুত রেজিমেন্টে বিদ্রোহ ঘোষণা করে ব্রিটিশ সরকারের উচ্ছেদ সাধনে তিনি দায়িত্বপ্রাপ্ত হন। লাহোর ও বেনারস ষড়যন্ত্র মামলায় অভিযুক্ত হয়ে ১৯১৫ সালে যাবজ্জীবন কারাদণ্ডে দণ্ডিত হন। আন্দামানে সেলুলার জেলে দ্বীপান্তর দন্ড ভোগ করার পর ১৯২০ সালে মুক্তি পান। হিন্দুস্থান রিপাবলিকান এসোসিয়েশন এর অন্যতম প্রতিষ্টাতা ছিলেন তিনি। এই সময় তার ভগৎ সিং এর সাথে যোগাযোগ হয়। ১৯২৭ সালে কাকোরি বিপ্লব বা কাকোরী ষড়যন্ত্র মামলায় তার পূনরায় কারাদণ্ড হয় এবং দশ বছর জেলজীবন যাপন করেন। ১৯৩৭ সালে মুক্তি পেয়ে আবার রাসবিহারী বসুর সাথে বিপ্লব পরিকল্পনায় অংশগ্রহণ করেছিলেন। জাপানের সহায়তায় বিপ্লব প্রচেষ্টার অভিযোগে ১৯৪১ সালে গ্রেপ্তার হন। দ্বিতীয় বিশ্বযুদ্ধের সময় জেলের ভেতরে যক্ষারোগে আক্রান্ত হন এই বিপ্লবী। শারীরিক অসুস্থতাজনিত কারণে সরকার তাকে মুক্তি দেয় ১৯৪১ সালে।
সাহিত্য
তার রচিত গ্রন্থের নাম বন্দীজীবন। এই বইটি বিপ্লবীদের কাছে জনপ্রিয় ছিল। কিছুদিন তিনি অগ্রগামী পত্রিকার সম্পাদক ছিলেন।
মৃত্যু
গোরখপুরে অন্তরীণ থাকাকালে ১৯৪৫ সালের ফেব্রুয়ারি মাসে তার মৃত্যু হয়।
হবিগঞ্জ-৩
হবিগঞ্জ-৩ আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৪১নং আসন। এ আসনে বর্তমান এমপি হলেন এডভোকেট মোঃ আবু জাহির, তিনি হবিগঞ্জ জেলা আওয়ামী লীগের সভাপতি।
ইতিহাস
১৯৮৪ সালে হবিগঞ্জ-৩ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল। এটি পূর্বে সিলেট-১৬ আসন হিসেবে পরিচিত ছিল।
২০০০-এর দশকে নির্বাচন
২০০৫ সালের ২৭ জানুয়ারি শাহ এ এম এস কিবরিয়াকে হত্যা করা হয়। মে'র উপ-নির্বাচনে পাঁচ প্রার্থীর মধ্যে চার জন তাদের প্রার্থীতা প্রত্যাহার করে নিলে, এপ্রিলে বিএনপির আবু লেইছ মো. মুবিন চৌধুরী বিনা প্রতিদ্বন্দ্বিতায় নির্বাচিত হন।
উমরমজিদ ইউনিয়ন
৬ নং উমরমজিদ ইউনিয়ন পরিষদ রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।
নামকরণ
কথিত আছে যে, বর্তমানে ৩ নং ওয়ার্ডের অন্তর্গত ‘‘উমরমজিদ’’ মৌজায় সেই সময় উমর ও মজিদ নামে দুই ভাই বাস করতেন। তাঁহারা খুবই প্রভাবশালী ব্যক্তি ছিলেন। তাই তাহাদের নামে প্রথমে সেই এলাকার নাম উমরমজিদ হিসেবে পরিচিতি লাভ করে। পরবর্তীকালে যখন উমরমজিদ ইউনিয়ন পরিষদ প্রতিষ্ঠা করা হয়, তখন তাহাদের নামানুসারে উমরমজিদ ইউনিয়নের নামকরণ করা হয়। পরিষদটি ১৯২৯ সালে স্থাপিত হয়।
অবস্থান
রাজারহাট উপজেলা হতে পূর্ব-দক্ষিণে ৮ কিলোমিটার এবং কুড়িগ্রাম সদর হতে দক্ষিণ-পশ্চিমে ৯ কিলোমিটার। দক্ষিণে পান্ডুল ইউনিয়ন, উত্তরে বেলগাছা ও চাকির পাশার ইউনিয়ন, পূর্বে দূর্গাপুর ইউনিয়ন ও গোড়াই এবং পশ্চিমে নাজিম খাঁন ইউনিয়ন।
ভৌগোলিক পরিচিতি
জেলা সদর থেকে দক্ষিণ-পশ্চিম কোণে উমরমজিদ ইউনিয়ন পরিষদ অবস্থিত। এখানে কোন নদী নাই। অধিকাংশ এলাকা প্রায় সমতল। পূর্ব ও উত্তর দিকে এই ইউনিয়নের একমাত্র নিম্নাঞ্চল। বন্যার সময় এই এলাকা প্লাবিত হয়। ধান, গম, পাট, সরিষা, আলু, পটল ইত্যাদি এখানকার প্রধান ফসল। এখানকার অধিকাংশ লোকই কৃষিজীবী। কিছু লোক চাকুরীজীবী ও অন্যান্য পেশায় নিয়োজিত।
যোগাযোগ
কুড়িগ্রাম সদর হতে প্রায় ১২ কি: মি: পশ্চিম দক্ষিণ কর্নারে এবং রাজারহাট উপজেলা হতে ৮ কি: মি: পূর্বে ফরকেরহাট বাজারের মধ্য স্থানে অত্র ইউনিয়ন পরিষদ টি অবস্থিত। যোগাযোগ ব্যাবস্থা অতি সুগম।
বিভিন্ন প্রতিষ্ঠান
তহশিল অফিস- ১ টি
ইউনিয়ন স্বাস্থ্য ও পরিবার কল্যান কেন্দ্র-০১ টি
ডাকঘর- ১টি।
দর্শনীয় স্থান
তিস্তা নদী
আরও দেখুন
রাজারহাট উপজেলা
মা ছেং-ইউয়েন
মা ছেং-ইউয়েন (২ নভেম্বর ১৯২৭ - ২৫ সেপ্টেম্বর ২০০৪) ছিলেন একজন চীনা প্রত্নতত্ত্ববিদ। সাংস্কৃতিক বিপ্লবের সময় লাল ফৌজদের দ্বারা প্রত্নতাত্ত্বিক নিদর্শন ধ্বংসের হাত থেকে প্রতিরোধ ও রক্ষার জন্য তিনি প্রশংসিত। এছাড়া তিনি সাংহাই জাদুঘরের পুনর্নির্মাণের জন্য গুরুত্বপূর্ণ ভূমিকা পালন করেছিলেন। তিনি তৃতীয় জন ডি. রকফেলার পুরস্কারের প্রাপক। এছাড়া তিনি ফরাসি রাষ্ট্রপতি জাক শিরাক কর্তৃক লেজিওঁ দনরে ভূষিত হয়েছিলেন।
মা প্রাচীন চীনা ব্রোঞ্জের উপর বই এবং গবেষণাপত্র প্রকাশ করেছিলেন। তিনি চিন হৌ সু পিয়েনচুং এবং প্রাচীন চীনের যুদ্ধরত রাজ্যকালের বাঁশের কিছু টুকরো (এগুলো পূর্বে লেখার সামগ্রী হিসেবে ব্যবহৃত হত) ছাড়াও বেশকিছু প্রত্নতাত্ত্বিক নিদর্শন আবিষ্কার করেন। এগুলো বর্তমানে চীনের জাতীয় সম্পদ হিসেবে বিবেচিত।
প্রারম্ভিক জীবন এবং কর্মজীবন
মা ১৯২৭ সালে সাংহাইতে জন্মগ্রহণ করেন। তিনি ১৯৪৬ সালে চীনের কমিউনিস্ট পার্টিতে যোগদান করেন। এছাড়াও ১৯৫৪ সালে সাংহাই জাদুঘরে যোগদানের আগে তিনি সাংহাই নগর সরকারের শিক্ষা বিভাগে কাজ করেন। তিনি ১৯৫১ সালে সাংহাইয়ের তাশিয়া বিশ্ববিদ্যালয়ের ইতিহাস বিভাগ থেকে স্নাতক হন। তিনি মূলত জাদুঘরের একজন ব্যবস্থাপক এবং চীনের কমিউনিস্ট পার্টির সচিব ছিলেন। তবে গবেষণার কাজে মনোনিবেশ করার জন্য ১৯৫৬ সালে তিনি কমিউনিস্ট পার্টির সচিব পদ ত্যাগ করেন। এরপরে ব্রোঞ্জ গবেষণা বিভাগের পরিচালক হিসেবে তিনি দায়িত্বপ্রাপ্ত হন।
সাংস্কৃতিক বিপ্লব
১৯৬৬ সালে চীনে সাংস্কৃতিক বিপ্লব শুরু হয়। এসময় তরুণ লাল ফৌজ চীনের ঐতিহাসিক নিদর্শন ধ্বংস করার জন্য তৎপর হয়ে উঠে। এই পরিস্থিতিতে মাও ৎসে-তুং ঐতিহাসিক নিদর্শন রক্ষা করার আহ্বান জানান। সাংহাই সংগ্রাহকদের সংগৃহীত কিছু প্রাচীন জিনিসগুলো সাংহাই জাদুঘরে ছিল। সংগ্রাহকরা এই জিনিসগুলোর নিরাপত্তা নিয়ে চিন্তিত হয়ে পড়েন।
মা জাদুঘরের প্রাচীন নিদর্শনগুলি রক্ষা করার চেষ্টা করেছিলেন। সেজন্য শুরুতে তিনি তার সহকর্মীদের এই কাজ সম্পাদনের জন্য সংগঠিত করেন। তবে জাদুঘরের কর্মীদের একটি চরমপন্থী দল এই কাজে বিঘ্ন সৃষ্টি করে। তারা মা'সহ অন্যান্য ঊর্ধ্বতন কর্মকর্তাদের ধরে নিয়ে যায়। এরপর একটি গুদামঘরে নয় মাসের জন্য বন্দী করে রাখে। চরমপন্থীরা কর্মকর্তাদের "দেশদ্রোহী" বলে স্বীকার করতে বাধ্য করার চেষ্টা করে এবং বারবার তাদের উপরে তুলে মার্বেল পাথরের মেঝেতে ফেলে দেয়। এতে মা'র বেশ কয়েকজন সহকর্মী মারা যান। তবে মা এই নির্যাতন থেকে বেঁচে গিয়েছিলেন। কারণ তাঁকে পাঁচ বছরের জন্য হুপেই প্রদেশের একটি শ্রম শিবিরে পাঠানো হয়েছিল।
১৯৭২ সালে মার্কিন রাষ্ট্রপতি রিচার্ড নিক্সন চীনে সফর করেন। মা'কে যুক্তরাষ্ট্রে চীনের প্রত্নতাত্ত্বিক সম্পদের একটি প্রদর্শনীর আয়োজন করতে তখন সাংহাইতে ফিরিয়ে আনা হয়। ১৯৭৬ সালে মাওয়ের মৃত্যুর পর সাংস্কৃতিক বিপ্লবের সমাপ্তি ঘটে।
সাংহাই জাদুঘর পুনর্নির্মাণ
১৯৮৫ সালে মা সাংহাই জাদুঘরের পরিচালক নিযুক্ত হন। ১৯৯২ সালে সাংহাইয়ের পাঁচ বছরের জন্য একটি পরিকল্পনা হয়েছিল। এখান থেকে সাংহাই জাদুঘরের পুনর্নির্মাণের বিষয়টি বাদ দেওয়া হয়। মা "হুয়াং চ্যু"কে জাদুঘরের বিষয়টি দেখার জন্য অনুরোধ করেন। মা'র অনুরোধে হুয়াং "চুংহুয়েই ভবন"টি (এখানে জাদুঘরটি ছিল তখন) পরিদর্শন করেন। পরিদর্শনের পর হুয়াং জাদুঘরটির পুনর্নির্মাণের জন্য টাকা বরাদ্দ দিতে সম্মত হন। তবে জাদুঘরটির পুনর্নির্মাণের জন্য নিজস্ব উদ্যোগে মা'কে তহবিল সংগ্রহ করতে হয়েছিল।
মা পুরানো ভবনটি হংকংয়ের একজন বিকাশকারীকে ইজারা দেন। এর মাধ্যমে তিনি ২৫ মিলিয়ন মার্কিন ডলার সংগ্রহ করতে সক্ষম হন। তিনি অনুদানের আবেদন করার জন্য বিদেশেও অনেক ভ্রমণ করেন। এভাবে মা আরও ১০ মিলিয়ন মার্কিন ডলার সংগ্রহ করতে পেরেছিলেন। তবে এই পরিমাণ টাকা পুনর্নির্মাণের জন্য যথেষ্ট ছিল না। শেষ পর্যন্ত তিনি নগর সরকারকে আরও ১৪ কোটি চীনা ইউয়ান বরাদ্দ করতে রাজি করান।
পুনর্নির্মাণের পর জাদুঘরটি ১৯৯৬ সালের ১২ অক্টোবর পুনরায় চালু হয়। মা এর ফলে আন্তর্জাতিক খ্যাতি অর্জন করেন। ১৯৯৮ সালে ফরাসি রাষ্ট্রপতি জাক শিরাক মা'কে লেজিওঁ দনরে ভূষিত করেন। এছাড়াও তিনি ২০১২ সালে এশীয় এতিহ্য পরিষদ থেকে তৃতীয় জন ডি. রকফেলার পুরস্কার লাভ করেন। মা সম্পর্কে হংকংয়ের সাউথ চায়না মর্নিং পোস্ট মন্তব্য করেছে যে মা মনে হচ্ছে "[সাংহাই জাদুঘরের] অস্তিত্ব ফিরিয়ে আনতে চান।"